《秋日宿楚江西寺》
宋代·赵湘

沧浪生计任西东，人向萧园寄断蓬。
灯影半轩无梦寐，雨声长断在梧桐。
閒僧正笑吟髭白，故国那堪水树红。
志业未知谁念我，明朝江上苇花风。

作者简介：赵湘（959-993），字叔灵，祖籍南阳（《南阳集》卷一《后感知赋序》），居衢州西安（今浙江衢州。据《宋诗纪事》卷五）。太宗淳化三年（992）进士，授庐江尉。四年卒，年三十三（《景文集》卷四五《南阳集序》）。其后以孙赵抃贵，追赠司徒。湘之文扫除排俗，有孙、李遗风。赵湘诗风骨苍秀。